Diari Oficial de la Generalitat Valenciana


Sumari del DOGV 6828, del 27-07-2012 (2012/7393)

ORDE 12/2012, de 19 de juliol, de la Conselleria d'Infraestructures, Territori i Medi Ambient, per la qual es modifica l'Orde d'1 de desembre de 2009, de la Conselleria de Medi Ambient, Aigua, Urbanisme i Habitatge per la qual s'aproven les bases reguladores d'un règim de primes per a la posada en valor de la biomassa forestal residual a terrenys forestals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2012/07/19/12/dof/vci/html**

### Dades del document

Número de DOGV
:   6828

Data del DOGV
:   27-07-2012

Secció del DOGV
:   I. DISPOSICIONS GENERALS

Número del document
:   2012/7393


Data del document
:   19-07-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * muntanya protegida
    * legislació
    * biomassa
    * suport econòmic

ORDE 12/2012, de 19 de juliol, de la Conselleria d'Infraestructures, Territori i Medi Ambient, per la qual es modifica l'Orde d'1 de desembre de 2009, de la Conselleria de Medi Ambient, Aigua, Urbanisme i Habitatge per la qual s'aproven les bases reguladores d'un règim de primes per a la posada en valor de la biomassa forestal residual a terrenys forestals de la Comunitat Valenciana. [2012/7393]  
Per mitjà de l'Orde d'1 de desembre de 2009, de la Conselleria de Medi Ambient, Aigua, Urbanisme i Habitatge (DOCV número 6168 de 18.12.2009), es van aprovar les bases reguladores d'un règim de primes per a la posada en valor de la biomassa forestal residual a terrenys forestals de la Comunitat Valenciana. Este règim de primes s'emmarca en la mesura 226 de l'eix 2 del Programa de Desenrotllament Rural de la Comunitat Valenciana 2007-2013.  
La base primera regula l'objecte i l'àmbit d'aplicació de les primes, i la base deu regula la valoració de les ajudes. Havent-se observat, per un costat la necessitat d'aclarir alguns dels conceptes empleats en l'orde, i per un altre que com a conseqüència de l'elevat nombre de sol·licituds, les quantitats subvencionades són molt menors que les sol·licitades, resulta difícil aplicar la realització dels treballs, i es fa necessària la modificació d'esta.  
A proposta del director general de Medi Natural i en virtut de les competències que tinc atribuïdes per l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, de modificació de la Llei 5/1983, de 30 desembre, del Consell,  
  
ORDENE  
  
Article únic   
Modificació de l'Orde d'1 de desembre de 2009, de la Conselleria de Medi Ambient, Aigua, Urbanisme i Habitatge per la qual s'aproven les bases reguladores d'un règim de primes per a la posada en valor de la biomassa forestal residual a terrenys forestals de la Comunitat Valenciana.  
S'afig un article primer bis, i es modifiquen el paràgraf primer de l'apartat 1 de la base primera; la lletra g de l'apartat 1 de la base tercera; la base quinta; la lletra d de l'apartat 2 de la base sexta; els paràgrafs primer i segon de l'apartat 5 de la base deu, s'afig l'apartat 6 en la base onze i l'apartat 2 de la base quinze, que queden redactats en els termes que figuren en l'annex.  
  
Disposició final  
  
Única. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.   
  
València, 19 de juliol de 2012  
  
La consellera d'Infraestructures, Territori i Medi Ambient  
ISABEL BONIG TRIGUEROS   
  
  
  
ANNEX  
  
Nova redacció dels articles que es modifiquen de l'Orde d'1 de desembre de 2009, de la Conselleria de Medi Ambient, Aigua, Urbanisme i Habitatge per la qual es van aprovar les bases reguladores d'un règim de primes per a la posada en valor de la biomassa forestal residual a terrenys forestals de la Comunitat Valenciana.  
  
U.  
S'afig un article primer bis a la de l'Orde d'1 de desembre de 2009, que queda redactat com seguix:  
«Article 1 bis. Definicions  
Als efectes d'esta orde es definixen els termes següents:  
a) Parcel·les: el conjunt de terrenys forestals pertanyents a una mateixa persona física o jurídica situats en un mateix terme municipal.  
  
b) Poda de millora: l'eliminació de peus l'objectiu del qual és millorar les condicions de vida, espessor i sanitat de la massa, com són les aclarides, clares, eliminació de peus defectuosos, etc. No s'inclouen les podes de regeneració i de tria.»  
  
Dos  
Es modifica el paràgraf primer de l'apartat 1 de la base primera. Objecte i àmbit d'actuació, de l'Orde d'1 de desembre de 2009, que queda amb la redacció següent:  
«1. Seran objecte de les ajudes la retirada i posada en valor de la biomassa forestal residual procedent d'incendis forestals, d'aprofitaments forestals i de podes de millora que tinguen com a objecte la conservació de l'estructura forestal de les masses arborades».  
  
Tres  
Es modifica la lletra g de l'apartat 1 de la base tercera. Obligacions dels beneficiaris, de l'Orde d'1 de desembre de 2009, que queda amb la redacció següent:  
«g) Els beneficiaris hauran de disposar de tots els requisits administratius necessaris per a la realització d'aprofitaments i podes de millora indicades en la clàusula quinta.»  
  
Quatre  
Es modifica la base quinta. Quantia de les ajudes, de l'Orde d'1 de desembre de 2009, que queda amb la redacció següent:  
«Quinta. Quantia de les ajudes  
  
  
  
En cap cas serà subvencionable la poda de fusta amb aprofitament comercial.»  
  
Cinc  
Es modifica la lletra d de l'apartat 2 de la base sexta. Sol·licituds i documentació, de l'Orde d'1 de desembre de 2009, que queda amb la redacció següent:  
«d) Annex de càlcul estimatiu de les tones de restes de biomassa forestal residual per unitat de superfície i total, períodes i termini per a la realització dels treballs, on s'inclourà el circuit de valoració que es va a emprar, amb indicació de la procedència (restes no per a fusta procedents d'incendis forestals, aprofitaments o podes de millora).  
  
En l'annex, el càlcul de les tones haurà d'estar degudament justificat i vindrà firmat per un professional amb titulació forestal universitària.»  
  
Sis  
Es modifiquen els paràgrafs primer i segon de l'apartat 5 de la base deu. Valoració i proposta de resolució, de l'Orde d'1 de desembre de 2009, que queda amb la redacció següent:  
«-Parcel·les incloses en terrenys afectats per incendis forestal l'any anterior o l'any per al qual se sol·licita la prima: 4 punts.  
- Parcel·les incloses en terrenys forestals en què s'han sol·licitat aprofitaments forestals o podes de millora que tinguen com a objecte la conservació de l'estructura forestal de les masses arborades: 3 punts.  
- Parcel·les incloses en terrenys forestals amb Pla Tècnic de Gestió Forestal: 2 punts.  
- Parcel·les incloses en Xarxa Natura 2000: 1 punt.»  
  
Set  
S'afig l'apartat 6 en la base onze. Resolució, de l'Orde d'1 de desembre de 2009, amb la redacció següent:  
«6. En el cas que les tones concedides siguen inferiors a la sol·licitades, hauran d'aportar un pla amb la delimitació de la superfície on es va a realitzar els treballs amb la seua referència cadastral.»  
  
Huit  
Es modifica l'apartat 2 de la base quinze. Pagament de les primes concedides al beneficiari, de l'Orde d'1 de desembre de 2009, que queda amb la redacció següent:  
«2. Els treballs de retirada de la biomassa forestal residual hauran de realitzar-se en la totalitat de la superfície objecte d'aprofitament previ.»


Còpia Permalink ELI